Real Sociedad (emakumezkoen futbol taldea)

260px|eskuinera|thumb|2018-2019 denboraldiko taldekideak Anoeta estadioan.
Real Sociedad de Fútbol (euskaraz, Reala eta Erreala izenez ezaguna) Donostiako emakumezko futbol taldea da. 2004an sortua, egun Lehen mailan dabil. 2019 urtean Erreginaren Kopa irabazi zuen eta 2020an Espainiako Superkopako finala jokatu zuen. 2022an bigarren izan zen eta Txapeldunen Liga jokatzeko sailkatu zen. Horrez gain, hiru urtez, Euskal Herria Kopa irabazi du.

 Historia 
Errealaren emakumezkoen taldea 2004an sortu zen. Euskal Ligan jokatzen hasi zen eta bi urtetan Lehen mailara igotzea lortu zuen.

Hasierako urteetan emaitza apala izan zituen, gehienez ere sailkapenaren erdialdean kokatu zen. 2017an Gonzalo Arconada entrenatzailea fitxatu zuen taldeaari bultzada eman nahian eta jauzi kualitatiboa 2019ko Erreginaren Kopa txapelketan egin zuen, pronostikoak hautsiz finalean Atletico Madril 2-1 garaitu eta aurreneko titulu handia eskuratu zuenean. Nahikari García aurrelari urnietarra zen taldeko izarra.

2020an Natalia Arroyo entrenatzaileak hartu zuen taldearen arduna. 2020-21 amaieran hainbat jokalari garrantzitsuk taldea utzi zuten eta maila jeitsiko zela pentsatu bazen ere, inoizko denboraldi onena izan zuten donostiarrek 2021-22koa. 2. postuan sailkatu ziren eta Txapeldunen Liga jokatuko dute. Aurreko faseko aurkaria Bayern Munich izan zuten eta alemaniarrak nagusitu ziren 0-1 anoetan eta 3-1 Munichen. Urte berean bigarren aldiz jokatu zuten Superkopako finala eta 3-0 nagusitu zitzaien Bartzelona taldea.

2022-23 denboraldia apalagoa izan zen Ligan baina Erreginaren Kopan ibilbide oparoa egin zuen. Final aurrekoetan Atletico Madril kanporatu eta finalera sartu zen. Zaragozan Bartzelonaren aurrean jokaturiko finalean ez zuen aukera handirik izan eta kataluniarrak 8-0 emaitzaz nagusitu ziren.

2024an José Luis Sánchez Vera entrenatzaile madrildarrak ordezkatu zuen Natalia Arroyo. 2024-25 denboraldia ongi hasi zuen, Ligako hirugarren postura iritsi eta Errege Kopako finalerdiak ere jokatu zituen. Baina ondoren hamar partida egin zituen irabazi gabe eta taularen erdialdean finkatu zen. Hurrengo urterako aldaketa handiak etorri dira, entrenatzailearen kontratua eten eta bederatzi jokalarik baja eman dutelako, tartean Ane Etxezarreta, Amaiur Sarriegi, Elene Lete eta Sanni Franssi.

 Urtez urte 
Denbor.MailaPostuaKopaSuperkopaEH KopaEuropa2004-05Euskal Liga1.a2005-062. maila(1. taldea)1.a2006-07Lehen maila9.a2007-08Lehen maila10.a2008-09Lehen maila10.a2009-10Lehen maila7.afinal 1/82010-11Lehen maila8.aFinal 1/2Finalista2011-12Lehen maila7.aTxapelduna2012-13Lehen maila10.aFinalista2013-14Lehen maila7.afinal 1/4Finalista2014-15Lehen maila11.aFinalista2015-16Lehen maila5.aFinalista2016-17Lehen maila8.afinal 1/4Finalista2017-18Lehen maila7.afinal 1/4Finalista2018-19Lehen maila7.aTxapeldunaTxapelduna2019-20¹Lehen maila6.afinal 1/8FinalistaTxapelduna2020-21Lehen maila5.afinal 1/42021-22Lehen maila2.afinal 1/4Txapelduna 2022-23Lehen maila8.afinal 1/8FinalistaFinalista Txapeldunen Liga,2. itzulia2023-24Lehen maila8.aFinalista 2024-25Lehen mailaFinal 1/2 
 ¹ 2019-20 denboraldian COVID-19 pandemiaren erruz Liga 21. jardunaldian bertan behera gelditu zen.

 2019ko Erreginaren Kopa 
 Ibilbidea 
 Fasea  Etxekoa  Emaitza  Kanpokoa Final 1/8  Valencia CF 1-2 (luz) Erreala Final 1/4  Erreala 4-0  Rayo Vallecano Final 1/2  Erreala 3-1  Sevilla FC Finala  Atlético Madril 1-2  Erreala

 Finala 

 2024-2025 Taldea 

 Entrenatzaileen zerrenda 
 2004-07: Iñigo Domínguez
 2007-08: Garbiñe Etxeberria
 2008-10: Javi Garmendia
 2010-12: José Manuel Etxabe
 2012-15: Unai Gazpio
 2015-17: Igor San Miguel
 2017: Juanjo Arregi
 2017- 2020: Gonzalo Arconada
 2020- : Natalia Arroyo 

 Palmaresa 
 Lehen maila (0):
 Bigarrena 2021-22an.
 Erreginaren Kopa:
 Txapelduna (1): 2019.
 Finalista (1): 2024.
 Espainiako Superkopa (0):
 finalista 2020an.
 Euskal Herria Kopa:
 Txapelduna (4): 2012, 2019, 2020, 2022.
 Txapeldunordea (7): 2011, 2013, 2014, 2015, 2016, 2017 eta 2018.

 Sariak 

 Donostiako Urrezko Danborra (2020)

 B taldea 
2018an Errealaren B taldea eratu zen.
 Urtea # Maila  Postua2018-195Gipuzkoako Erregionala1.a (igo)2019-204Euskal Liga1.a 2020-213Lehen Nazionala1.a 2021-22 3 Lehen Nazionala 5.a 2022-23 4 Lehen Nazionala  1.a (igo) 2023-24 3Bigarren Federazioa  7.a 2024-25 3Bigarren Federazioa  

 Erreferentziak 

 Kanpo estekak 
 Webgune ofiziala

Kategoria:Real Sociedad (emakumezkoen taldea)
Kategoria:Euskal Herriko emakumezkoen futbol taldeak